Eric von Rosen (1919)
**Carl Gustaf Bloomfield Eric von Rosen** (2. kesäkuuta 1879 Tukholma – 25. huhtikuuta 1948 Tukholma) oli ruotsalainen kreivi, filosofian kunniatohtori, lahjoittaja, tutkimusmatkailija ja etnografi.

Eric von Rosen oli kreivi Carl Gustaf von Rosenin ja Ella Carlton Mooren poika ja Clarence von Rosenin veli. Von Rosen oli naimisissa vapaaherratar Mary Fockin (1886–1967) kanssa. Von Rosen oli lentäjänä kuuluisuutta saaneen Carl Gustav von Rosenin isä.

Von Rosen, kuten myös veljensä Clarence, oli 1930- ja 1940-luvulla aktiivi Ruotsin natsipiireissä. Rosen perusti Nationalsocialistiska Blocket -järjestön. Saksaan suvulla oli toinenkin, läheisempi yhteys: Ruotsissa 1920 ammattilentäjänä toiminut Hermann Göring avioitui vuonna 1923 (toisissa lähteissä helmikuussa 1922) Eric von Rosenin vaimon sisaren Carin von Kantzowin kanssa.

Von Rosen ja Suomen ilmavoimat
------------------------------

Von Rosenin lahjoittama  
Suomen ilmavoimien ensimmäinen palvelukäytössä ollut lentokone, F1
Von Rosen lahjoitti Suomen valkoiselle armeijalle ensimmäisen palvelukäyttöön päässeen lentokoneen, Thulin Typ D:n 6. maaliskuuta 1918 ja tätä päivämäärää on vietetty Suomen ilmavoimien vuosipäivänä 1923 alkaen. Von Rosen oli maalauttanut koneen siipin onnenmerkkinsä, sinisen hakaristin, johon oli tutustunut kaukomatkoillaan. Hakarististä tuli Suomen ilmavoimien laajasti käyttämä tunnus, joka tosin vaihdettiin toisen maailmansodan jälkeen huhtikuussa 1945 valko-sini-valkoiseen kansallisuustunnukseen liittoutuneiden valvontakomission vaatimuksesta.

Lähteet
-------

* Forsman, Jaakko; Wecksell, J. A. Havu, I & Salovaara, Hannes (toim.): *Pieni tietosanakirja*, s. 1301. digitaalinen näköispainos 2011. Otava / Project Runeberg, 1925-1928 (2011). Teoksen verkkoversio.
* Saukkoriipi, Tommi & Teskeredzic, Sergej: *Nationalsocialismen i Sverige 1924-1950*, s. 17. Luleå tekniska universitetet, 2005. ISSN 1402-1773. Teoksen verkkoversio (viitattu 27.7.2011). englanti

### Viitteet

1. ↑  Saukkoriipi, Tommi & Teskeredzic, Sergej: *Nationalsocialismen i Sverige 1924-1950*, s. 17. Luleå tekniska universitetet, 2005. ISSN 1402-1773. Teoksen verkkoversio (viitattu 27.7.2011). englanti
2. ↑  Kreivi Rosen tuomittu siitä, että hän Suomelle lahjoitti lentokoneen..  *Pohjolan Sanomat*, 25.10.1918, nro 130, s. 3. Kansalliskirjasto. Viitattu 06.03.2018.
3. ↑  Heikki Nikunen, Jyrki K. Talvitie, Kalevi Keskinen (toim.): *Suomen ilmasodan pikkujättiläinen*, s. 16–17. Helsinki: WSOY, 2011. ISBN 978-951-0-36871-8.
4. ↑  Ilmavoimien tunnus *puolustusvoimat.fi*.  13.10.2011. Suomen puolustusvoimat.  Arkistoitu 18.5.2015. Viitattu 21.4.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Eric von Rosen**.
* Aftonbladet: "von Rosen var nazist" (Clarence von Rosen, Ruotsin jalkapalloilun johtaja 1900-luvun alkupuolella, läheiset suhteet Natsi-Saksaan; Ericin veli?) (ruotsiksi)
* Eric von Rosenin ja Hermann Göringin ensitapaaminen 21.2.1920
* Rockelsta Suomen ilmavoimien 'perustajan' koti, Kuva, 05.07.1939, nro 14, s. 7, Kansalliskirjaston digitaaliset aineistot

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Belgia
* Yhdysvallat
* Ruotsi
* Alankomaat

 |
|  |
| Taiteenala | 
* KulturNav

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |